section_heading: Unutarnje uređenje BiH
paragraph_text: Glede uspostave trećeg, većinski hrvatskog, entiteta u Bosni i Hercegovini Budimir je mijenjao stajalište. U intervjuu iz prosinca 2009. izjavio je da "na neki način podržava treći entitet", pravdajući stav bošnjačkim preglasavanjem Hrvata u Vladi FBiH. Međutim, u kolovozu 2013. Budimir je promijenio stav, držeći kako bi stvaranje hrvatskog entiteta značio poraz Hrvata u Bosni i Hercegovini.